Diari Oficial de la Generalitat Valenciana


Sumari del DOGV 9612, del 07-06-2023 (2023/6276)

RESOLUCIÓ de 2 de juny de 2023, de la Conselleria d'Educació, Cultura i Esport, per la qual es convoca la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial en centres educatius sostinguts amb fons públics de la Comunitat Valenciana, per al curs 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9612

Data del DOGV
:   07-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6276


Data del document
:   02-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 2 de juny de 2023, de la Conselleria d'Educació, Cultura i Esport, per la qual es convoca la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial en centres educatius sostinguts amb fons públics de la Comunitat Valenciana, per al curs 2023-2024. [2023/6276]  
En compliment del que disposa l'Ordre 14/2023, de 24 de maig, de la Conselleria d'Educació, Cultura i Esport, per la qual s'aproven les bases reguladores per a la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial, en centres educatius sostinguts amb fons públics de la Comunitat Valenciana (DOGV 9605, 29.05.2023), es convoquen aquestes ajudes per al curs escolar 2023-2024.  
El Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, atribueix a la Direcció General de Centres Docents, entre altres competències, la planificació, l'ordenació i l'execució d'actuacions relatives a transport i menjador escolar, serveis escolars, escola llar i altres de naturalesa anàloga.  
Per tot això, en virtut de les atribucions conferides per l'article 28.e de la Llei 5/1983, del Consell, i el Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, i l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, resolc:  
  
Primer. Objecte  
1. Aquesta resolució té com a objecte convocar, per al curs escolar 2023-2024, ajudes econòmiques per a l'adquisició de material escolar no curricular, destinades a l'alumnat que està escolaritzat en els nivells d'Educació Infantil, Educació Primària i Educació Especial en centres docents sostinguts amb fons públics de la Comunitat Valenciana i és beneficiari d'una ajuda completa de menjador escolar, segons el que s'estableix en la normativa de la Generalitat que regula la concessió d'ajudes de menjador escolar en els centres educatius no universitaris de la Comunitat Valenciana.  
2. Les ajudes que es concedisquen, en règim de concurrència competitiva, tindran el caràcter de subvenció i es regiran per la Llei 38/2003, de 17 de novembre, general de subvencions, i la normativa que la desplega; per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per l'Ordre 14/2023, de 24 de maig, de la Conselleria d'Educació, Cultura i Esport, per la qual s'aproven les bases reguladores per a la concessió d'ajudes econòmiques per al finançament de l'adquisició de material escolar no curricular per a l'alumnat pertanyent a famílies en situació de vulnerabilitat socioeconòmica, escolaritzat en els nivells d'Educació Infantil, Educació Primària i Educació Especial en centres educatius sostinguts amb fons públics de la Comunitat Valenciana (DOGV 9605, 29 de maig 2023).  
  
Segon. Àmbit d'aplicació  
Aquesta resolució s'aplicarà a:  
a) Alumnat escolaritzat en centres educatius no universitaris de titularitat de la Generalitat, dependents de la conselleria amb competències en matèria d'educació, i a l'alumnat escolaritzat en centres privats concertats o centres de titularitat pública diferent de la Generalitat, que disposen del servei de menjador escolar, en nivells de segon cicle d'Educació Infantil, Educació Primària i en Educació Especial.  
  
b) Alumnat dels centres específics d'Educació Especial, privats concertats i de titularitat de corporacions locals convinguts.  
c) Alumnat escolaritzat en el tercer nivell del primer cicle d'Educació Infantil en centres d'Educació Infantil i Primària de titularitat de la Generalitat.  
  
Tercer. Finançament  
1. El crèdit màxim per al finançament d'aquestes ajudes per al curs 2023-2024 és d'1.800.000,00 euros, amb càrrec a la línia de subvenció S9159000 «Compra de material escolar» del capítol IV del programa pressupostari 422.20 «Ensenyament Primari».  
2. L'esmentat import podrà ser incrementat a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Quart. Persones beneficiàries. Requisits i obligacions  
1. Per a ser persona beneficiària d'aquesta ajuda s'haurà de presentar la sol·licitud, en la forma i el termini que estableix aquesta resolució i, a més, s'haurà de complir els requisits següents:  
a) En el cas de l'alumnat previst en l'apartat segon a) i c) d'aquesta resolució, haver obtingut la puntuació necessària per a ser beneficiari de l'ajuda completa de menjador escolar, d'acord amb la primera resolució, dictada per la persona titular de la direcció general amb competències en matèria de centres docents, que resolga la concessió d'ajudes de menjador escolar, segons el barem aplicable en funció de la renda disponible per capita i de les circumstàncies sociofamiliars, que es detallen en la corresponent convocatòria anual d'ajudes de menjador escolar, o bé per trobar-se en alguna de les situacions per a ser persones beneficiàries directes, d'acord amb el que disposen les bases reguladores per a la concessió d'ajudes de menjador escolar en els centres educatius no universitaris de la Comunitat Valenciana. O que, si escau, resulte persona beneficiària de l'ajuda completa de menjador, després de la presentació d'un recurs de reposició contra aquesta resolució, davant la persona titular de la conselleria competent en matèria d'educació, en el termini legalment establit per a això.  
b) En el cas de l'alumnat previst en l'apartat segon b) d'aquesta resolució, reunir les condicions necessàries per a ser beneficiari de l'ajuda del servei complementari de menjador escolar.  
c) No trobar-se incurs en cap de les circumstàncies establides en l'article 13 de la Llei 38/2003, de 17 de novembre, general de subvencions. Les persones beneficiàries d'aquestes ajudes queden exonerades d'acreditar el compliment de les obligacions tributàries i davant de la Seguretat Social, de conformitat amb el que s'estableix en la normativa vigent en matèria de subvencions amb càrrec als pressupostos de la Generalitat.  
  
Cinqué. Compatibilitat  
Aquestes ajudes seran compatibles amb altres subvencions, ajudes o ingressos, procedents d'altres administracions públiques, destinades a la mateixa finalitat, sempre que l'import de les ajudes rebudes no supere el cost de la despesa generada per l'adquisició de material escolar no curricular.  
  
Sisé. Conceptes subvencionables  
1. Podrà ser objecte de finançament qualsevol material escolar no curricular d'ús directe per a l'alumnat que puga resultar necessari per al desenvolupament de les activitats educatives dissenyades pels centres, per al curs 2023-2024, i que no estiga inclòs en el Programa de reutilització, reposició i renovació de llibres de text i material curricular de la Generalitat (Programa de banc de llibres de text), sempre que aquest material haja sigut adquirit per la persona sol·licitant de l'ajuda entre el 22 de juny i el 30 de setembre de 2023.  
2. No serà subvencionable, en cap cas, l'adquisició de material informàtic.  
  
Seté. Sol·licituds, termini i documentació  
1. El model de sol·licitud està inclòs com a annex en la present convocatòria.  
2. El termini de presentació de sol·licituds serà des de l'endemà de la publicació d'aquesta resolució en el DOGV, fins a la finalització del període de formalització de la matrícula del curs escolar 2023-2024.  
  
3. La forma de presentació de la sol·licitud serà la següent:  
a) Les persones que hagen sol·licitat l'ajuda de menjador escolar per al curs 2023-2024, a través de l'esborrany de sol·licitud elaborat per la Conselleria d'Educació, Cultura i Esport, hauran de marcar la casella corresponent a l'ajuda de material escolar en aquest esborrany i presentar-lo en el centre docent on estaran matriculades durant el curs 2023-2024, sense necessitat de presentar més documentació.  
b) Les persones que no disposen d'esborrany de sol·licitud d'ajuda de menjador escolar, bé perquè siga la primera vegada que sol·liciten l'ajuda de menjador, o bé perquè es tracte d'alumnat escolaritzat en els centres previstos en l'apartat segon b) d'aquesta resolució, hauran d'emplenar i presentar la sol·licitud que figura en l'annex en el centre docent on estaran matriculades durant el curs 2023-2024.  
4. L'incompliment del termini de presentació de la sol·licitud determinarà l'exclusió de la convocatòria.  
5. Els centres docents comprovaran que la sol·licitud estiga correctament emplenada i que la persona sol·licitant de l'ajuda de material escolar coincideix amb la persona sol·licitant de l'ajuda de menjador escolar.  
6. Una vegada emplenada i presentada la sol·licitud, la persona signant autoritza la conselleria competent en matèria d'educació a la inclusió de les seues dades personals, recollides al llarg del procediment en un fitxer informatitzat, en els termes i les condicions que s'estableixen en la normativa vigent en matèria de protecció de dades de caràcter personal segons el que es disposa en el article 14 d'aquesta resolució i d'acord també amb el Decret 220/2014, del Consell, pel qual s'aprova el Reglament d'administració electrònica de la Comunitat Valenciana.  
  
  
Huité. Instrucció del procediment. Tramitació de les sol·licituds  
1. Per a la seua tramitació, les sol·licituds s'incorporaran en l'aplicació informàtica ITACA.  
2. Les sol·licituds i la documentació aportades per les persones interessades quedaran arxivades en el centre educatiu a la disposició de la Inspecció d'Educació, les direccions territorials amb competències en matèria d'educació i la direcció general amb competències en matèria de centres docents.  
3. La instrucció del procediment correspondrà a les direccions territorials competents en matèria d'educació segons l'àmbit territorial del centre educatiu de l'alumnat sol·licitant.  
  
Nové. Quantia de l'ajuda  
L'import total de les ajudes es distribuirà proporcionalment entre totes les persones sol·licitants que complisquen les obligacions i els requisits per a ser beneficiàries de l'ajuda, amb un import màxim individualitzat de 30 euros.  
La quantia de l'ajuda, resultant del càlcul indicat en el paràgraf anterior, serà la mateixa per a totes les persones beneficiàries.  
  
Desé. Resolució del procediment  
1. Vista la proposta elaborada per la comissió de valoració, constituïda d'acord amb el que es preveu en l'article 11 de les bases reguladores d'aquestes ajudes, la persona titular de la direcció general amb competències en matèria de centres docents, per delegació de la persona titular de la conselleria competent en matèria d'educació, resoldrà la concessió o denegació de les ajudes, així com les persones sol·licitants que es considere que han desistit de la seua sol·licitud o en les quals concórreguen altres causes de finalització del procediment.  
2. El termini màxim per a resoldre i publicar les resolucions serà de sis mesos des de la data de finalització del termini de presentació de les sol·licituds. L'efecte que produirà el silenci administratiu, si transcorre el termini sense que es dicte ni es publique la resolució corresponent, serà desestimatori de la sol·licitud d'ajuda, d'acord amb l'article 25.5 de la Llei 38/2003, de 17 de novembre, general de subvencions, sense perjudici de l'obligació legal de l'Administració de resoldre, de conformitat amb la normativa reguladora del procediment administratiu comú de les administracions públiques.  
3. Els centres educatius, a través de l'aplicació informàtica ITACA, rebran la resolució en la qual s'inclourà la llista d'alumnat beneficiari de les ajudes per al finançament de l'adquisició de material escolar no curricular, amb indicació de la quantia per persona beneficiària.  
  
4. Les resolucions es publicaran en el tauler d'anuncis de cada centre educatiu i en el de les direccions territorials corresponents. Aquesta publicació produirà efectes de notificació a les persones interessades d'acord amb el que estableix la normativa reguladora del procediment administratiu comú de les administracions públiques, sense perjudici del que s'estableix en la normativa en vigor en matèria de protecció de dades.  
5. Les resolucions que resolguen aquest procediment posaran fi a la via administrativa i podran ser impugnades d'acord amb la legislació vigent, mitjançant la interposició d'un recurs potestatiu de reposició, en el termini d'un mes a comptar des de l'endemà de la seua publicació, segons el que s'estableix en els articles 123 i 124 de la Llei 39/2015, d'1 d'octubre, o es podrà interposar directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Onzé. Justificació  
1. La justificació de l'ajuda es realitzarà mitjançant la presentació en el centre docent, de factura o factures a nom de la persona sol·licitant, en què s'identifique clarament el material adquirit. La factura o factures hauran de reunir tots els requisits exigibles segons la normativa vigent.  
2. La documentació justificativa prevista en l'apartat anterior haurà de presentar-se en el termini màxim de deu dies hàbils comptats a partir de la publicació de la resolució de concessió de les ajudes en el tauler d'anuncis del centre educatiu.  
  
Dotzé. Pagament de les ajudes  
1. L'abonament de les ajudes es realitzarà, a través dels centres educatius, en un únic pagament, una vegada comprovada la documentació justificativa presentada d'acord amb el que es preveu en l'apartat anterior. En cap cas l'import abonat podrà ser superior a l'import justificat amb la documentació presentada per la persona sol·licitant.  
2. El centre educatiu, una vegada rebuda la transferència de l'import de les ajudes, haurà d'efectuar l'abonament a les persones beneficiàries. En aqueix moment, el pare, mare o tutor o tutora legal de l'alumnat beneficiari haurà de signar la llista remesa a través de l'aplicació ITACA, indicant-hi el seu DNI/NIE o passaport, en senyal de conformitat i com a justificació de la seua percepció.  
  
Tretzé. Procediment de reintegrament. Circumstàncies per a la modificació de la resolució. Règim sancionador  
1. Serà procedent el reintegrament de l'ajuda si concorre alguna de les causes previstes en l'article 37 de la Llei 38/2003, de 17 de novembre.  
2. El règim regulador dels possibles reintegraments, sancions i responsabilitats aplicable a les persones perceptores de les ajudes serà el que s'ha establit en la Llei 38/2003, de 17 de novembre, general de subvencions, i en la Llei 1/2015, d'hisenda pública del sector públic instrumental i de subvencions i, concretament, en el cas d'incompliment de qualsevol de les condicions i obligacions imposades a les persones participants en cada convocatòria, d'acord amb el que s'estableix en l'ordre de bases reguladores.  
3. Qualsevol alteració dels requisits que s'han tingut en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats, la suma de les quals supere el cost de l'activitat subvencionable, donarà lloc a la modificació de la resolució de concessió.  
  
  
Catorzé. Protecció de dades  
1. La tramitació i gestió de les ajudes objecte d'aquesta resolució comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Avinguda de Campanar, 32, 46571 València. Adreça electrònica: uuxugaxdwylwnsjytmfsimrm@uhc.lr.  
b) Delegació de Protecció de Dades de la Generalitat. Passeig de l'Albereda, 16, 46148 València. Adreça electrònica: nby@gin.mv.  
c) Finalitat del tractament: gestionar la concessió de les ajudes.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: en compliment dels principis de publicitat i transparència, les ajudes concedides seran publicades; no obstant això, no es publicaran les dades de les persones que resulten excloses i beneficiàries de la subvenció, quan el mateix objecte de la convocatòria proporcione informació o dades especialment protegides de les previstes en els articles 9 i 10 del Reglament general de protecció de dades (RGPD), ni quan la persona física es trobe en una situació de protecció especial que puga resultar agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona.  
g) Les dades no seran objecte de transferències internacionals.  
h) La persona responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques. Si escau, les dades podran ser tractades a instàncies de la Conselleria per tercers encarregats del tractament.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar de la persona responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/proc19970.  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat Ajudes, beques i subvencions, accessible en   
www.ceice.gva.es/registre-de-tractament-de-dades.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant la consellera d'Educació, Cultura i Esport en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de juny de 2023.- La consellera d'Educació, Cultura i Esport, p. d. (R 13.04.2022, DOGV 9328), el director general de Centres Docents: José Joaquín Carrión Candel.